ไม่ใช่ที่พักหรูหรา ราคาประหยัด แต่กลับอบอุ่น เต็มไปด้วยอัธยาศัยไมตรี และน้ำใจของเจ้าของบ้าน เคยมาพักแล้วตอนปีใหม่ 2557 และตัดสินใจพาเพื่อนมาพักอีกครั้งในปีใหม่ 2558 นี้ 

พี่เจ้าของบ้านบอกว่าในเมืองเต็มมากๆ พอมีผู้หญิงตั้งครรภ์ 7 เดือนมาหาห้อง พี่เค้าเลยยกห้องนอนตัวเองให้ แล้วตัวเองไปนอนรวมกับลูกๆ

ห้องแอร์คืนละ 500 บาท มีน้ำอุ่น ทีวีพร้อมกล่องดิจิตอลให้ เช้ามายังเสริฟกาแฟ ชาออร์แกนิค และข้าวต้มหมูสับใส่เห็ดหอมสด(ไม่ใส่ผงชูรส) อร่อยมากๆ 

พี่เค้าบอกว่า ต้นสักที่เห็นมากมายในบริเวณบ้านนั้น อายุ 20 ปีแล้ว เค้าไม่ตัดเพราะจะอนุรักษ์ไว้ 
ที่มาทำโฮมสเตย์นี้ก็ไม่ได้เป็นหนี้ธนาคาร อาศัยเก็บหอมรอมริบเอาจากเงินเดือนราชการ อาศัยว่าไม่ใช่คนฟุ้งเฟ้อ ค่อยอยู่ค่อยทำไป จนกลายมาเป็นที่พักอย่างที่เห็นทุกวันนี้ พอไม่ต้องกู้เงินมาทำ ก็เลยไม่ต้องคิดเรื่องหากำไร ยังไงก็ได้ สบาย สบาย :-)